1920нче елга чаклы Саба районы биләмәсе Мамадыш һәм Лаеш өязләренә, ә 1920нче елдан Мамадыш кантонына карый.

Саба якларының мең елдан артык зур тарихы бар. Ул Болгар дәүләте чорында ук данлы төбәк булган.
Ә нигез ташы салынуның менә мондый юрамасы бар:
...Апачтан ерак түгел җирдә Шәрип- Елга дигән авылда бер егет белән кызга әти- әниләре өйләнешергә ризалык бирмәгән. Шуннан егет белән кыз авылдан качалар. Карурман эчендә мәхәббәткә тугры егет белән кыз йорт җиткереп яшиләр. Егет балта эшенә оста булган, каралты –кура корырлык көченә ышанган. Нәкъ менә шулар хәзерге Байлар Сабасына нигез салганнар икән.
“Саба” сүзенең таң җиле мәгънәсе дә бар. Бәлки, Мәмәт авылына, Шәрип-Елга авылыннан таң ату ягындарак булуына ишарәләп, “Саба” исеме кушылгандыр. Татар халкының борынгыдан ук хис- кичерешле булуын, ягъни матурлык яратучы, нечкә күңелле икәнлеген дә, димәк, һөҗүмчән түгеллеген дә онытмыйк. Шулай булгач, безнең як кешеләре үз авылына- туган йортына, илгә көн- яктылык китергән йомшак, саф җил исемен кушулары бик мөмкин.
Саба төбәгендәге хәзерге авыллар нигезен кара урманга һәм су буйларына күчеп утырган борынгы әби- бабаларыбыз салаган.

Безнең як кешеләренең башкаларга ялынычы- үтенече еш төшми, чөнки ул кирәк әйберсен үзе әйбәт ясый, авылдашларына булыша,хәтта ерак төбәкләргә дә барып осталыгын күрсәтүне үзенең вазифасы санаган.
Мәгълүм булганча, Саба ягы агач осталары, итек басучылары, тегүчеләре, сәүдәгәрләре һәм бүтән һөнәр ияләре белән данлыклы.

Саба ягы көмешчеләр белән дан тоткан.
Беләзек- йөзекләр, алкалар коеп, күрше тирә авылларга илтеп сатканнар.

Районның административ үзәге Байлар Сабасы авылы 1924нче елдан 1930нчы елга чаклы волость үзәге булып тора. 1930нчы елда Бөтенсоюз Үзәк Башкарма Комитетының карары нигезендә Саба районы төзелә.

Авторлары: Татарстан Республикасы Саба районы Шекше урта мәктәбенең 11 класс укучылары
Баш редактор: Каримова А.И.

Байлар Сабасында 1842нче елда салынган мәчеттән тирә-якка азан тавышы яңгырый.

Бу- тарихи бина. 1930нчы елда салынган. Биредә озак еллар КПСС райкомы, район Советы башкарма комитеты, авыл хуҗалыгы бүлеге урнаша. 1981нче елдан- типография һәм редакция.

Район үзәгендәге мәдәният йорты күңелле кичәләр-
дән гөрләп тора.

Район үзәгендә китапханә һәм музей урнашкан бина да укучыларын үзенә чакырып тора.

Үзәк шифаханәгә яңа бина өстәлде.

Сабалылар Спорт комплексына йөреп, сәламәтлекләрен ныгыта.

Һәр ел саен ямьле Бөрә елгасы буенда Сабантуйлар гөрләп уза.

Оскар Усманов музыкасы
Резеда Вәлиева сүзләре
Сабам- минем гүзәл ягым,
Әкиятләрдәй бала чагым,
Сиңа гына тарта гел күңел.
Мишәләргә кайтулары,
Сызылып таңнар атуларын
Бер күрүе үзе бер гомер.
Кушымта:
Сабам минем- гүзәл ягым,
Бу киңлекләр кайда тагын?
Дулкын- дулкын иген- кырларың,
Алтын куллы ул- кызларың,
Мәңге сүнмәс йолдызлары,
Сезгә минем йөрәк җырларым.
Саба- дуслар туган ягы,
Синдәй гүзәл бармы тагын?
Урманнарың, матур күлләрең,
Балам кайткан дигән кебек,
Чәчләремнән сөеп- сөеп
Исә синең хәтта җилләрең.
Кушымта шул ук.
Данлы Мишә буйларында,
Шанлы Сабантуйларында
Чәчәк атты яшьлек елларым.
Дусларымның туган җире,
Әкиятләрдәй гүзәл илем,
Мәңге- мәңге күреп туймамын.